[pic] | EUROOPA ÜHENDUSTE KOMISJON |

Brüssel 18.5.2005

KOM(2005) 216 lõplik

2003/0037 (COD)

KOMISJONI ARVAMUS vastavalt EÜ asutamislepingu artikli 251 lõike 2 kolmanda lõigu punktile c Euroopa Parlamendi muudatuste kohta nõukogu ühisseisukoha suhtes, mis käsitleb järgmist ettepanekut

EUROOPA PARLAMENDI JA NÕUKOGU DIREKTIIV laevade põhjustatava reostuse ja sanktsioonide, sealhulgas kriminaalsanktsioonide kehtestamise kohta reostusega seotud õigusrikkumiste eest

MILLEGA MUUDETAKSE KOMISJONI E TTEPANEKUT EÜ ASUTAMISLEPINGU ARTIKLI 250 LÕIKE 2 ALUSEL

2003/0037 (COD)

KOMISJONI ARVAMUS vastavalt EÜ asutamislepingu artikli 251 lõike 2 kolmanda lõigu punktile c Euroopa Parlamendi muudatuste kohta nõukogu ühisseisukoha suhtes, mis käsitleb järgmist ettepanekut

EUROOPA PARLAMENDI JA NÕUKOGU DIREKTIIV laevade põhjustatava reostuse ja sanktsioonide, sealhulgas kriminaalsanktsioonide kehtestamise kohta reostusega seotud õigusrikkumiste eest millega muudetakse Komisjoni Ettepanekut EÜ asutamislepingu artikli 250 lõike 2 alusel

1. SISSEJUHATUS

EÜ asutamislepingu artikli 251 lõike 2 kolmanda lõigu punktis c sätestatakse, et komisjon esitab oma arvamuse Euroopa Parlamendi poolt teisel lugemisel ette pandud muudatuste kohta. Komisjon esitab alljärgnevalt oma arvamuse parlamendi poolt ette pandud muudatuste kohta.

2. Taustteave

Ettepaneku edastamine Euroopa Parlamendile ja nõukogule (dokument KOM(2003)92 lõplik – -2003/0037 (COD)) | 5. märts 2003 |

Euroopa majandus- ja sotsiaalkomitee arvamus | 19. juuni 2003 |

Euroopa Parlamendi arvamus esimesel lugemisel | 13. jaanuar 2004 |

Ühisseisukoha vastuvõtmine kvalifitseeritud häälteenamusega | 7. oktoober 2004 |

Euroopa Parlamendi teisel lugemisel ühisseisukoha 16 muudatust sisaldav resolutsioon | 23. veebruar 2003 |

3. Ettepaneku eesmärk

Ettepanekul on kaks eesmärki:

- inkorporeerida ühenduse õigusesse asjakohased reostuse vältimiseks ja selle vastu võitlemiseks kohaldatavad rahvusvahelise õiguse sätted. Seetõttu sisaldab ettepanek esiteks Ühinenud Rahvaste Organisatsiooni mereõiguse konventsiooni sätteid ja teiseks MARPOLi (rahvusvaheline konventsioon merereostuse vältimise kohta) sätteid, eriti neid, mis määratlevad saasteainete ebaseaduslikku juhtimist merre;

- tagada, et nende ebaseaduslike heidete eest vastutajad, s.o mitte ainult kaptenid ja laevaomanikud, vaid ka prahtijad ja klassifikatsiooniühingud, võetakse tegelikult vastutusele ja teatud tingimustel kohaldatakse nende suhtes kriminaalsanktsioone. Kui heide oli tahtlik või kui tegemist on juhusliku heitega, mille on põhjustanud tõsine hooletus, peab olema võimalik võtta neid kriminaalvastutusele.

4. Komisjoni arvamus parlamendi poolt vastu võetud muudatuste kohta

Euroopa parlament võttis teisel lugemisel vastu nõukogu ühisseisukoha 16 muudatust.

Komisjon võib need 16 muudatusettepanekut vastu võtta täielikult sellisel kujul, kuidas need olid arutluse all kolmepoolsetel kohtumistel, millel komisjon täielikult osales. Komisjon soovib siiski esitada oma kommentaarid muudatuste 27, 29, 33 ja 33 ning muudatuse 2 kohta.

- Muudatused nr 27 ja 33, mis käsitlevad nn institutsionaalset küsimust

Need muudatused kajastavad Euroopa Parlamendi ja nõukogu vahel leitud kompromisslahendust kriminaalsanktsioonide osas. Komisjonil on kavas paluda nõukogu selle koosoleku protokolli teksti, kus võetakse vastu alltoodud avaldust käsitlev direktiiv, mille sisu avalikustati 22. veebruari 2005. aasta täiskogu istungi arutelul:

„Komisjon täheldab, et Euroopa Parlament ja nõukogu ei ole antud direktiivi vastu võttes soovinud sellesse inkorporeerida kriminaalsanktsioonide kohustuslikku süsteemi saasteainete ebaseadusliku merrejuhtimise eest .

Komisjon on seisukohal, et sel viisil ei saa tekstiga saavutada ettepaneku eesmärke soovitud hoiatava mõju osas merereostuse ennetamisel ja selle vastu võitlemisel.

Komisjon juhib tähelepanu sellele, et Euroopa Ülemkogu nõudis 2003. aasta märtsis Brüsselis toimunud kohtumisel „komisjoni hiljutisele ettepanekule tuginedes sanktsioonide, sealhulgas kriminaalsanktsioonide süsteemi, vastuvõtmist reostusega seotud õigusrikkumiste eest enne 2003. aasta lõppu vastavalt asjakohasele õiguslikule alustele.” Komisjon on seisukohal, et EÜ asutamislepingu artikli 80 lõige 2 moodustab sellise õigusliku aluse.

Komisjon tahaks meelde tuletada oma kindlat seisukohta, et seaduseandjal on täiesti võimalik luua kriminaalsanktsioonide süsteem, kui ta seda ühenduse eesmärgi saavutamiseks vajalikuks peab.

Komisjon võib vaatamata sellele toetada seadusandja poolt välja pakutud lahendust, kuid ta rõhutab, et see ei mõjuta seisukohta, mida ta kaitseb kohtus kohtuasjas C-176/03 ja ei loobu oma institutsioonilistest õigustest.”

- Muudatused nr 29 ja 37, milles käsitletakse rannavalvet

Komisjon kinnitab oma nõusolekut selle seisukohaga.

- Muudatus nr 2, milles käsitletakse rahvusvahelise kompensatsioonisüsteemi läbivaatamist

Komisjon täpsustab ühtlasi, et muudatust nr 2, milles käsitletakse transpordikomisjonis hääletusel olnud rahvusvahelise kompensatsioonisüsteemi läbivaatamist, ei arvestatud kompromisspaketi hulka. Nimetatud muudatusega kavatseti muuta põhjendust nr 7. Euroopa Parlamendi ja nõukogu üleskutsel tegi komisjon seoses põhjendusega nr 7 järgmise deklaratsiooni:

„Komisjon kinnitab taas oma kindlat otsust aidata liikmesriike nende pingutustes koordineerida Rahvusvahelise Naftareostuse Kompensatsioonifondi sessioonidevahelise töögrupi tegevuse raames oma seisukohti, mis käsitlevad naftareostusest põhjustatud kahjude rahvusvahelise kompensatsioonisüsteemi läbivaatamist.

Komisjon kutsub liikmesriike jätkuvalt üles ratifitseerima rahvusvahelisi konventsioone, milles käsitletakse vastutust ja kahju hüvitamist merendussektoris (näit 1996. aasta rahvusvaheline konventsioon vastutusest ja kahju hüvitamisest ohtlike ainete mereveol (HNS-konventsioon), 2001. aasta rahvusvaheline konventsioon tsiviilvastutusest laevamasuudi reostuskahjude eest (laevamasuudi konventsioon), rahvusvahelise naftareostuse kahjude hüvitamise fondi loomise konventsiooni rahvusvaheline protokoll, 1996. aasta protokoll 1976. aasta konventsioonile vastutuse piiramisest merinõuete korral (LLMC konventsioon)).

Praeguseks avalikustatud 2005. aasta tööprogrammis kinnitab komisjon oma kavatsust esitada oma järgmise meresõiduohutust käsitleva seaduspaketi raames ettepanek, mis käsitleb laevaomanike vastutust ja mille eesmärgiks on nõuda, et liikmesriigi sadamasse sisenevate laevade omanikud võtaksid tsiviilvastutuskindlustuse olukordade puhuks, mis ei ole juba kaetud kohaldatavate rahvusvaheliste konventsioonidega.”

5. JÄRELDUS

„Komisjon täheldab, et Euroopa Parlament ja nõukogu ei ole soovinud kriminaalsanktsioonide süsteemi sisseseadmist saasteainete ebaseadusliku merrejuhtimise eest kohustuslikuks muuta. Seetõttu väljendab komisjon oma avalduses kahetsust tulevase direktiiviga seatud eesmärkide taseme üle. Seda asjaolu kõrvale jättes tunnistab komisjon, et saavutatud tulemus ei muuda ettepaneku eesmärke ega vaimu, ning seetõttu võib seda toetada.